b'\n_START_ARTICLE_\nLiucija Bauman\xc4\x97\n_START_SECTION_\nBiografija\n_START_PARAGRAPH_\nGim\xc4\x97 1905\xc2\xa0m. spalio 28 d. Lauk\xc5\xbeem\xc4\x97je dirbusio samdomo kalvio Alberto Baumanio \xc5\xa1eimoje. Po kiek laiko \xc5\xa1eima i\xc5\xa1sikraust\xc4\x97 gyventi \xc4\xaf Vecpil\xc4\xaf netoli Liepojos. I pasaulinio karo prad\xc5\xbeioje visa \xc5\xa1eima persikraust\xc4\x97 gyventi \xc5\xa1alia Rygos. 1914-1917 m. mok\xc4\x97si Rygoje, iki 1924 m. mok\xc4\x97si Liepojos dramos mokykloje. Nuo 1926 m. apsigyveno Rygoje, kur iki 1930 m. dirbo pardav\xc4\x97ja knygyne Gr\xc4\x81matu draugs bei iki 1934 m. vaidino Rygos darbinink\xc5\xb3 teatre. 1935-1937 m. vaidino Rygos ma\xc5\xbeajame teatre. II pasaulinio karo metu gyveno nedideliame Kalngal\xc4\x97s kaime ant Rygos \xc4\xaflankos kranto._NEWLINE_Po karo 1945 m. prad\xc4\x97jo dirbti Rygos jaunimo teatre, kur ilgainiui tapo viena i\xc5\xa1 pagrindini\xc5\xb3 aktori\xc5\xb3, taip pat prad\xc4\x97jo re\xc5\xbeisuoti ir mokyti jaunuosius aktorius. 1949 m. suteiktas nusipelnusios Latvijos TSR artist\xc4\x97s apdovanojimas, o 1970 m. liaudies artist\xc4\x97s apdovanojimas. 1971-1975 m. ir 1981-1985 m. dirbo d\xc4\x97stytoja Latvijos Jazepo Vytuolio muzikos akademijoje. Mir\xc4\x97 1988\xc2\xa0m. bir\xc5\xbeelio 22 d. Rygoje, palaidota Rygos Mi\xc5\xa1ko kapin\xc4\x97se. Buvo susituokusi su aktoriumi Luisu \xc5\xa0mitu.'